สวัสดีคะ ลูกสาวอายุ1ขวบ ประมาณวันที่24น้องเป็นหวัดน้ำมูกไหล แล้วถ่ายมีมูก ถ่ายบ่อย พาไปพบ คุณบอกว่าอาจจะไวรัสลงกระเพาะ ให้ยาฆ่าเชื้อ เกลือแร่ แก้ท้องเสียมาทาน พอทานยาหมด ก็ดีขึ้นไป2-3วัน ต่อมาก็ท้องเสียอีกคะ มีมูกนิดหน่อย ไปหาคนเดิม คุณให้นมสูตรย่อยโปรตีนมาทานกับยาแก้ท้องเสีย ดีขึ้น2-3วัน วันนี้ถ่ายเหลวนิดหน่อยแต่มีมูกปน และมีเลือดปนออกมาด้วยเล็กน้อย อยากทราบว่าเป็นเพราะสาเหตุอะไรคะ มีทางแก้อย่างไร หรือต้องกลับไปพบคนเดิม หรือต้องเปลี่ยนนม ตอนนี้น้องทาน นมตราหมีสูตร2คะ ปล.น้องทานอาหารเหมือนเดิม นมเดิม ตามปกติ
สวัสดีค่ะ อาการถ่ายเหลวในเด็กดังที่กล่าวมา อาจมีสาเหตุเช่น-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย เกิดจากการรับประทานอาหารที่ไม่สะอาด-ลำไส้อักเสบหรือติดเชื้อ มักเป็นเชื้อไวรัส-แพ้อาหารบางชนิดเช่นแพ้สารในนมส่วนใหญ่ทางเดินอาหารอักเสบและติดเชื้อมักเกิดจากจากเชื้อไวรัสที่ร่างกายสามารถรักษาได้เอง เพียงแต่ในระหว่างนี้ควรจิบน้ำผสมเกลือแร่หากถ่ายมาก ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาลดไข้ ยาแก้ปวดท้องได้ รับประทานอาหารอ่อนและสุกสะอาดควรให้ลูกรับประทานนมที่เคยรับประทานได้ไม่มีปัญหา ควรหยุดนมที่รู้สึกกินแล้วมีมูกเลือดปนออกมาด้วยไปก่อนหากลูกกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นมูกเลือดปน ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ค่ะ